
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 191 

8 Νοεμβρίου 2010 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

110. Αναβάθμιση Αμίσθου Προξενείου Βαρκελώνης 
σε Αμισθο Γενικό Προξενείο. 1 

ΚΑΝΟΝΙΣΜΟΙ 

215. Περί λειτουργίας, διοικήσεως και διαχειρίσεως 
του Εκκλησιαστικού Προσκυνήματος «ΠΑΝΕΛΛΗ¬ 
ΝΙΟΝ ΙΕΡΟΝ ΠΡΟΣΚΥΝΗΜΑ ΠΑΝΑΓΙΑΣ ΣΟΥΜΕ¬ 
ΛΑ» της Ιεράς Μητροπόλεως Βέροιας και Ναού- 
σης. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 110 
Αναβάθμιση Αμίσθου Προξενείου Βαρκελώνης σε 
Άμισθο Γ ενικό Προξενείο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 50 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του Ν. 3566/2007 «Κύρωση ως Κώδικα του 
“Οργανισμού του Υπουργείου Εξωτερικών”» (Α' 117). 

2. Την παράγραφο 2 του άρθρου 90 του Κώδικα Νο¬ 
μοθεσίας για την Κυβέρνηση και τα κυβερνητικά όρ¬ 
γανα, που κωδικοποιήθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στη Μαδρίτη 
της Ισπανίας, όπως διατυπώθηκε στο Φ. 609-ΒΑΡΚ/4/ 
ΑΣ 320/21.04.2010 τηλεαντιγράφημά της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την 157/2010 γνωμοδότηση του Συμβουλίου της 
Επικράτειας, με πρόταση του Υπουργού Εξωτερικών, 
αποφασίζουμε: 


Αρθρο 1 

Αναβάθμιση Αμισθου Προξενείου Βαρκελώνης 

Το Αμισθο Προξενείο της Ελλάδας με έδρα τη Βαρ¬ 
κελώνη της Ισπανίας αναβαθμίζεται σε Αμισθο Γενικό 
Προξενείο. 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 27 Οκτωβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΔΗΜΗΤΡΙΟΣ Π. ΔΡΟΥΤΣΑΣ 
-♦- 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 215/2010 
Περί λειτουργίας, διοικήσεως και διαχειρίσεως του Εκ¬ 
κλησιαστικού Προσκυνήματος «ΠΑΝΕΛΛΗΝΙΟΝ ΙΕΡΟΝ 
ΠΡΟΣΚΥΝΗΜΑ ΠΑΝΑΓΙΑΣ ΣΟΥΜΕΛΑ» της Ιεράς Μη¬ 
τροπόλεως Βέροιας και Ναούσης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 3,12,13,17 και 109 του Συντάγματος. 

2. Τας διατάξεις των άρθρων 1 παραγρ.4, 4 εδάφ. ε, 45 
παραγρ. 5 και 59 παρ.1 και 2 του Νόμου 590/1977 «Περί 
Καταστατικού Χάρτου της Εκκλησίας της Ελλάδος» 
(ΦΕΚ Α' 146/31.5.1977). 

3. Τας διατάξεις των άρθρων 13 παρ.5 περ. α' και παρ.6 
περ. α' του Κανονισμού 8/1979 «Περί Ιερών και Ενοριών» 
(Φ.Ε.Κ. Α' 1/5.1.1980). 

4. Το Β.Δ.924/1966 (ΦΕΚ Α'250/14.11.1966). 

5. Την υπ’ αριθμ. 47/1973 Κανονιστικήν Διάταξιν της Εκ¬ 
κλησίας της Ελλάδος «περί Διοικήσεως, λειτουργίας και 

Διαχειρίσεως του (Πανελληνίου) Ιερού Ιδρύματος “Ιερά 
Μονή της Παναγίας Σουμελά”» (Φ.Ε.Κ. Α' 58/14.3.1973). 

6. Το γεγονός της έκπαλαι θέσεως των μη ενοριακών 
Ι.Ναών της «Παναγίας Σουμελά» εις την Καστανιάν Νο¬ 
μού Ημαθίας του Σωματείου «Παναγία Σουμελά» εις την 
δημοσίαν λατρείαν και της προσκτήσεως πανελλήνιας 
σημασίας των εν λόγω I. Ναών. 

7. Την υπ’ αριθμ. 85/10.3.2010 Πρότασιν του Σεβασμι- 
ωτάτου Μητροπολίτου Βέροιας και Ναούσης Παντε- 
λεήμονος. 

8. Την γνώμην των Διοικητικών Συμβουλίων του Ιδρύ¬ 
ματος και του Σωματείου «Παναγία Σουμελά». 

9. Την από 11.3.2010 Γνωμάτευσιν του Ειδικού Νομι¬ 
κού Συμβούλου της Ιεράς Συνόδου της Εκκλησίας της 
Ελλάδος. 

10. Την από 11.3.2010 Απόφασιν της Διαρκούς Ιεράς 
Συνόδου. 

11. Την από 8.10.2010'Εγκρισιν Αυτής, ψηφίζει: 

Τον υπ’ αριθμ. 215/2010 Κανονισμόν, έχοντα ως εξής: 

ΚΑΝΟΝΙΣΜΟΣ ΥΠ' ΑΡΙΘΜ. 215/2010 
«ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ 
ΔΙΑΧΕΙΡΙΣΕΩΣ ΤΟΥ ΕΚΚΛΗΣΙΑΣΤΙΚΟΥ 
ΠΡΟΣΚΥΝΗΜΑΤΟΣ 

«ΠΑΝΕΛΛΗΝΙΟΝ ΙΕΡΟΝ ΠΡΟΣΚΥΝΗΜΑ ΠΑΝΑΓΙΑΣ 
ΣΟΥΜΕΛΑ» ΤΗΣ ΙΕΡΑΣ ΜΗΤΡΟΠΟΛΕΩΣ ΒΕΡΟΙΑΣ 
ΚΑΙ ΝΑΟΥΣΗΣ» 

Άρθρον1 

Νομική φύσις και τίτλος 

1. Οι μη ενοριακοί Ναοί, παλαιός και νέος, της «Παναγί¬ 
ας Σουμελά» αφιερωμένοι εις την Κοίμησιν της Θεοτό¬ 
κου, οι οποίοι ευρίσκονται εις την Καστανιάν του Νομού 
Ημαθίας εντός των ορίων της Ιεράς Μητροπόλεως Βέ¬ 
ροιας και Ναούσης και εντός χώρου παραχωρηθέντος 
προς χρήσιν υπό του Σωματείου «Παναγία Σουμελά», 
αναγνωρίζονται κατά το άρθρο 59 του ν. 590/1977 (Α' 
146) ως Ιερόν Προσκύνημα, ήτοι Ιεροί Ναοί υπερτοπικής 
και δη πανελλήνιας σημασίας, τεθέντες έκπαλαι εις 
την δημοσίαν λατρείαν, και αποτελούν Εκκλησιαστικόν 
Προσκύνημα, θρησκευτικόν και κοινωφελές νομικόν πρό- 
σωπον υπό τον τίτλον «Πανελλήνιον Ιερόν Προσκύνημα 
Παναγίας Σουμελά». 

2. Παραμένει η κατά το Β.Δ. 924/1966 (Α' 250) και την 
Κανονιστικήν Διάταξιν της Εκκλησίας της Ελλάδος υπ’ 
αριθμ. 47/1973 (Α' 58) νομική αυτού μορφή ως Νομικού 
Προσώπου Δημοσίου Δικαίου και η έδρα του νομικού 
προσώπου εις Θεσσαλονίκην. 

3. Το Ιερόν Προσκύνημα έχει ιδίαν σφραγίδα, εις την 
οποίαν είναι χαραγμένη η εικών της Παναγίας Σουμελά 
και ο τίτλος του Ιερού Προσκυνήματος. 

Άρθρον 2 

Εποπτεία 

Το ως άνω Ν.Π.Δ.Δ. υπάγεται εις την εποπτείαν της 
Εκκλησίας της Ελλάδος και την πνευματικήν επιστασίαν 
του Σεβ. Μητροπολίτου Βέροιας και Ναούσης, εντός 
της επαρχίας του οποίου ευρίσκεται το Ιερόν Προσκύ¬ 
νημα. 

Άρθρον 3 
Σκοπός 

Σκοποί του Ιερού Προσκυνήματος είναι όσοι ορίζονται 
κατωτέρω, όπως και πας έτερος, ο οποίος κρίνεται υπό 


της Διοικήσεως αυτού ότι δύναται να συντελέση προς 
εκπλήρωσιν της αποστολής του, εν συνεργασία μετά 
της Ιεράς Μητροπόλεως Βέροιας και Ναούσης: 

1. Η διαφύλαξις της σεπτής και θαυματουργού Εικόνος 
της Παναγίας Σουμελά, μετακομισθείσης εν Ελλάδι υπό 
του αειμνήστου Αρχιμανδρίτου Αμβροσίου Σουμελιώτου, 
κειμήλιον της Παλαιφάτου Ιεράς Σταυροπηγιακής Μονής 
της Παναγίας Σουμελά του αλησμονήτου Πόντου και η 
οποία παρεχωρήθη υπό του τότε Υπουργείου Εθνικής 
Παιδείας και Θρησκευμάτων εις το Σωματείον «Παναγία 
Σουμελά» με την σύμφωνον γνώμην και επευλογίαν του 
Οικουμενικού Πατριαρχείου Κωνσταντινουπόλεως. 

2. Η φύλαξις των κειμηλίων του Τιμίου Σταυρού και 
του Ιερού Ευαγγελίου της Παλαιφάτου Ιεράς Σταυρο¬ 
πηγιακής Μονής της Παναγίας Σουμελά, τα οποία παρε- 
χωρήθησαν υπό του Βυζαντινού Μουσείου Αθηνών και 
τα οποία είχον εναποτεθεί εις το Βυζαντινόν Μουσείον 
μετά την μεταφορά των από της ιδιαιτέρας πατρίδος 
των Ποντίων. Τα ως άνω κειμήλια ήτοι η Ιερά Εικών, 
ο Τίμιος Σταυρός και το Ιερόν Ευαγγέλιον του Οσίου 
Χριστοφόρου, προερχόμενα εκ της Ιεράς Πατριαρχικής 
και Σταυροπηγιακής Μονής της Παναγίας Σουμελά, το 
Πατριαρχείον Κωνσταντινουπόλεως τα ενεπιστεύθη, δια 
της Ιεράς Μητροπόλεως Βέροιας και Ναούσης, παραδί- 
δοντας ταύτα προς φύλαξιν εις το Σωματείον «Παναγία 
Σουμελά», προς υλοποίησιν των στόχων και των σκοπών 
ανιστορήσεως της Ιεράς Μονής ΠΑΝΑΓΙΑΣ ΣΟΥΜΕΛΑ 
εν Ελλάδι και παραμονής των, εις την εν Ελλάδι Ιεράν 
Μονήν της Παναγίας Σουμελά. 

3. Η συμφώνως προς τας θρησκευτικός, εθνικός και 
κοινωνικός παραδόσεις της Ορθοδοξίας και του Ποντι¬ 
ακού Ελληνισμού συντήρησις των ανωτέρω Ναών, ως 
και η αγιογράφησις και διακόσμησις τούτων. 

4. Η διατήρησις του προσκυνηματικού και θρησκευτι¬ 
κού χαρακτήρος του Ιερού Προσκυνήματος και η διαι- 
ώνισις των Ποντιακών ηθών και εθίμων. 

5. Η συντήρησις των κτισμάτων, τα οποία έχουν ανε- 
γερθή πέριξ των Ιερών Ναών υπό του Σωματείου Πανα¬ 
γία Σουμελά, προς χάριν των προσκυνητών, ως και των 
εν γένει βοηθητικών χώρων, η βελτίωσις, η επέκτασις 
και επισκευή τούτων, επιπλέον δε και η δημιουργία πό¬ 
σης αναγκαίας κινητής και ακινήτου υποδομής προς 
εξυπηρέτησιν των αναγκών του εν λόγω Ιερού Προσκυ¬ 
νήματος, του προσωπικού του, των προσκυνητών, και 
των προσφερόντων εθελοντικός υπηρεσίας. 

6. Η εκτέλεσις κοινωφελών έργων εις την γενικοτέ- 
ραν περιοχήν του Ιερού Προσκυνήματος, ως οδοποιίας, 
ηλεκτροφωτισμού, ύδρευσης, εξυγιάνσεως, εξωραϊσμού 
κ.λπ., ως και η εκτέλεσις έργων, τα οποία είναι απαραί¬ 
τητα για την διαρρύθμισιν και βελτίωσιν των χώρων, 
οι οποίοι περιβάλλουν τους Ιερούς Ναούς και τα προ- 
σκτίσματά των. 

7. Η ανάπτυξις των θρησκευτικών, αλλά και εθνικών 
δεσμών μεταξύ όλων των καταγομένων εκ του Πόντου 
Ορθοδόξων Ελλήνων, οι οποίοι κατοικούν εις την Ελλά¬ 
δα ή εις το εξωτερικόν, και η μεταξύ των καλλιέργεια 
του πνεύματος των παραδόσεων και του πολιτισμού του 
Ποντιακού Ελληνισμού και η δημιουργική προβολή των. 
Επίσης η ηθική, υλική και οικονομική συμπαράστασις με 
πνεύμα χριστιανικής αγάπης εις όσους έχουν ανάγκην, 
καθώς και η χορήγησις υποτροφιών και οικονομικών 
ενισχύσεων εις σπουδαστάς, ή εις όσους προσφέρουν 
εθελοντικός υπηρεσίας προς το ανωτέρω I. Προσκύνημα 
και εις το προσωπικόν αυτού. 

8. Η δημιουργία πνευματικού κέντρου εις την περιοχήν 
του Ιερού Προσκυνήματος, και εις την Θεσσαλονίκην, δια 
την διαιώνισιν της ιστορίας και των θρησκευτικών και 
εθνικών παραδόσεων και εθίμων του Πόντου. Η επιδίωξις 
της αναβιώσεως, όπως και εν Πόντω, της θρησκευτικής 
ατμοσφαίρας δια της τελέσεως πανηγύρεων και ιερο¬ 
τελεστιών και του εθίμου της πανδήμου προσκυνήσεως 
της Ιερός Εικόνος της Παναγίας Σουμελά κατά τας 
ημέρας των εορτών του Δεκαπενταυγούστου. 

9. Η οργάνωσις Μουσείου δια την συγκέντρωσιν πα¬ 
λαιών εικόνων, ιερών σκευών, ιερατικών αμφίων και 
άλλων αρχαιολογικής και λαογραφικής αξίας αντικει¬ 
μένων. Η δημιουργία βιβλιοθήκης, η οποία θα εξυπηρετή 
τους σκοπούς του Ιερού Προσκυνήματος. Η διατήρησις 
της βυζαντινής μουσικής, η προκήρυξις βραβείων προς 
συγγραφήν μελετών, η έκδοσις εργασιών με θέματα, 
περί των οποίων θα αποφασίζη η διοίκησις του Ιερού 
Προσκυνήματος. 

Άρθρον 4 

Το «Πανελλήνιον Ιερόν Προσκύνημα Παναγίας Σου¬ 
μελά» προς εκτέλεσιν των σκοπών του, την εξασφάλι- 
σιν των πόρων του, ως και δια πάσαν ετέραν βασικήν 
ανάγκην αυτού και λήψιν αναλογών μέτρων, δύναται 
να συνεργάζεται μετά παντός δημοσίου και ιδιωτικού 
φορέως, ιδίως: 

α) μετά του Σωματείου «Παναγία Σουμελά», το οποίον 
εδρεύει εις Θεσσαλονίκην και ανήγειρε τους I. Ναούς 
της Παναγίας Σουμελά μετά των προσκτισμάτων των 
και επρότεινε με δωρεά του την ίδρυσιν του εν λόγω 
νομικού προσώπου (Β.Δ. 924/1966), και 

β) μετά του Συμβουλευτικού Σώματος του «Κοινού 
των Ποντίων», ως εν τοις επομένοις άρθροις περιγρά- 
φεται. 

Άρθρον 5 
Πόροι 

Πόροι του Προσκυνήματος είναι: 

1. Τα έσοδα εκ της προσκυνήσεως της Ιερός και Σε¬ 
πτής Εικόνος της Παναγίας Σουμελά. 

2. Αι εισπράξεις εκ δίσκων, κηροπωλήσεων, ιεροπρα¬ 
ξιών, ακολουθιών και προσφορών ή αφιερωμάτων των 
προσκυνητών. 

3. Αι υπέρ του Προσκυνήματος δωρεαί, κληρονομίαι, 
κληροδοσίαι, χορηγίαι πιστών, όπως και τυχόν επιδοτή¬ 
σεις της Εκκλησίας της Ελλάδος και της Πολιτείας. 

4. Απαντα τα έσοδα εκ της κινητής και ακινήτου περι¬ 
ουσίας του Προσκυνήματος, ως και τα έσοδα, τα οποία 
προέρχονται από την εν γένει δημιουργικήν δραστη¬ 
ριότητα αυτού. 

5. Η εκ μέρους του Σωματείου Θεσσαλονίκης «Πανα¬ 
γία Σουμελά», δωρεά χρημάτων και τα έσοδα εκ της 
παραχωρήσεως προς χρήσιν εκ μέρους του Σωματείου 
εκτάσεως γης πεντήκοντα (50) στρεμμάτων, όπου ευ- 
ρίσκονται και οι ως άνω I. Ναοί. 

Αρθρον 6 

1. Το ως άνω Εκκλησιαστικόν Προσκύνημα διοικείται 
υπό ενδεκαμελούς (11) Διοικούσης Επιτροπής, τα μέλη 
της οποίας διορίζονται επί θητεία τριών (3) ετών, κα¬ 
τόπιν προτάσεως του Σεβ. Μητροπολίτου Βέροιας και 
Ναούσης δί αποφάσεως της Διαρκούς Ιεράς Συνόδου 
της Εκκλησίας της Ελλάδος, δημοσιευομένης δια της 
Εφημερίδος της Κυβερνήσεως. 


2. Τα εννέα (9) εκ των ένδεκα (11) μελών της Δ.Ε. του 
Προσκυνήματος, ορίζονται ως εξής: 

α) Ο Σεβασμιώτατος Μητροπολίτης Βέροιας και Να¬ 
ούσης, 

β) Ο Πρόεδρος του εν Θεσσαλονίκη εδρεύοντος Σω¬ 
ματείου «Παναγία Σουμελά» μετά του αναπληρωτού 
αυτού, 

γ) Εν (1) μέλος, ως εκπρόσωπος της Ιεράς Μητροπό- 
λεως Βέροιας και Ναούσης μετά του αντιστοίχου ανα¬ 
πληρωματικού κατά προτίμησιν κληρικού, οριζομένου 
υπό του Σεβ. Μητροπολίτου, 
δ) Πέντε (5) μέλη μετά των αντιστοίχων αναπληρωτών 
των, οριζόμενα δί αποφάσεως της Γ ενικής Συνελεύσεως 
ή του Δ.Σ., του Σωματείου «Παναγία Σουμελά», 
ε) Εν (1) τακτικόν μέλος οριζόμενον μετά του ανα¬ 
πληρωτού αυτού υπό του συμβουλίου κοινότητος Δ.Δ. 
Καστανιάς, ως εκπρόσωπον του Δήμου Βέροιας. 

3. Δια λόγους ηθικής συμπαραστάσεως προς την 
Διοίκησιν του Ιερού Προσκυνήματος και όσον ένεστι, 
ευρυτέρας εκπροσωπήσεως αυτού, δημιουργείται συμ¬ 
βουλευτικόν σώμα, το οποίον ονομάζεται «Το Κοινόν 
των Ποντίων». Αποτελεί συλλογικόν όργανον, εις το 
οποίον συμμετέχουν: 

α) ο Σεβασμιώτατος Μητροπολίτης Βέροιας και Να¬ 
ούσης, 

β) οι ποντιακής καταγωγής Αρχιερείς, και πρώην 
υπουργοί και βουλευταί, 
γ) οι ιερείς του Προσκυνήματος, 
δ) δέκα (10) προσωπικότητες προτεινόμεναι υπό της 
Διοικήσεως του Προσκυνήματος, 
ε) οι Πρόεδροι και οι Γ ενικοί Γ ραμματείς όλων των 
αναγνωρισμένων και ενεργών αμιγώς ποντιακών εκ 
του καταστατικού αυτών σωματείων του Ελλαδικού 
χώρου, των οποίων ο σκοπός δεν αντιτίθεται εμμέ¬ 
σως ή αμέσως προς το εθνικόν και ορθόδοξον πνεύμα 
των Ελλήνων, την λειτουργίαν, τους σκοπούς και τον 
τρόπον διοικήσεως του ως άνω Προσκυνήματος, όπως 
περιγράφονται εις τα ανάλογα άρθρα του παρόντος 
Κανονισμού, 

στ) Τα μέλη της Διοικούσης Επιτροπής του Προσκυ¬ 
νήματος και 

ζ) Τα μέλη του Δ.Σ. του Σωματείου «Παναγία Σουμε¬ 
λά». 

4. «Το Κοινόν των Ποντίων» συνέρχεται ανά τριετίαν 
είτε εις τον χώρον του I. Προσκυνήματος είτε εις τα 
γραφεία του ως άνω Προσκυνήματος εν Θεσσαλονίκη 
ή όπου η Δ.Ε. αποφασίση και κατόπιν προσκλήσεως του 
Σεβ. Μητροπολίτου Βέροιας και Ναούσης ή της Διοι- 
κήσεως του I. Προσκυνήματος και εν συνελεύσει εκλέ¬ 
γει δια μυστικής ψηφοφορίας και δικαίωμα ενός μόνον 
σταυρού, δύο (2) μέλη με ισάριθμα αναπληρωματικά, τα 
οποία ακολούθως καθίστανται μέλη της ενδεκαμελούς 
Δ.Ε. του Ιερού Προσκυνήματος, υποβάλλει δε προτάσεις 
σχετικός προς την ευόδωσιν των σκοπών του Ιερού 
Προσκυνήματος κατόπιν ενημερώσεώς του εκ μέρους 
της Διοικήσεως. 

5. Απαρτία της συνελεύσεως του «Κοινού των Πο¬ 
ντίων» υπάρχει ανεξαρτήτως του αριθμού των παρό¬ 
ντων εις εκάστην συνέλευσιν, τηρούνται δε και σχετικά 
πρακτικά. Εις την συνέλευσιν αυτήν προεδρεύει ο Σεβ. 
Μητροπολίτης Βέροιας και Ναούσης και εις περίπτωσιν 
απουσίας αυτού, ο Πρόεδρος του Σωματείου «Παναγία 
Σουμελά», ως μέλος της Δ.Ε. του ως άνω Ν.Π.Δ.Δ. 

Άρθρον 7 

1. Εις τας συνεδριάσεις της Δ.Ε. του Ιερού Προσκυνή¬ 
ματος προεδρεύει ο Σεβασμιώτατος Μητροπολίτης Βέ¬ 
ροιας και Ναούσης και εις περίπτωσιν απουσίας αυτού 
ο Πρόεδρος του Σωματείου «Παναγία Σουμελά». 

2. Τα μέλη της Δ.Ε. συνέρχονται κατόπιν προσκλήσεως 
του οικείου Μητροπολίτου, την πρώτην Κυριακήν μετά 
τον διορισμόν των και εκλέγουν μεταξύ των τον Ειδικόν 
Γραμματέα, τον Ταμίαν, τον'Εφορον Δημοσίων Σχέσεων 
και επικοινωνίας και τον υπεύθυνον νεολαίας. Η Δ.Ε. 
συνεδριάζει, εάν παρίστανται επτά (7) τουλάχιστον εκ 
των μελών αυτού, αι δε αποφάσεις λαμβάνονται κατά 
πλειοψηφίαν των παρόντων μελών. Εις περίπτωσιν μα- 
ταιώσεως της συνεδριάσεως λόγω μη απαρτίας η Δ.Ε. 
συνεδριάζει την επομένην εβδομάδα, την αντίστοιχον 
ημέραν και ώραν, οπότε θεωρείται ότι ευρίσκεται εν 
απαρτία και εάν ακόμη παρίστανται μόνον πέντε (5) εκ 
των μελών αυτής. 

3. Τα λαϊκά μέλη της Δ.Ε. κατόπιν της συγκροτήσεώς 
των εις Σώμα, ορκίζονται ενώπιον του Σεβ. Μητροπολί¬ 
του Βέροιας και Ναούσης ή του Πρωτοσυγκέλλου της 

I. Μητροπόλεως εντός του I. Ναού και προ της Αγίας 
Εικόνος της Παναγίας Σουμελά. 

4. Η Δ.Ε. του Ιδρύματος συνεδριάζει τακτικώς άπαξ του 
μηνάς, εκτάκτως δε οσάκις κρίνεται αναγκαίον, ή όταν 
ζητηθή εγγράφως υπό πέντε (5) μελών της. Εις εκάστην 
συνεδρίασιν της Δ.Ε. τηρούνται σχετικά πρακτικά. Εις 
περίπτωσιν ισοψηφίας ισχύει η γνώμη της μερίδος, προς 
ην συμφωνεί η ψήφος του προέδρου της συνεδριάσεως 
της Δ.Ε. ή του νομίμου αναπληρωτού αυτού. Επί προ¬ 
σωπικών ζητημάτων μεταξύ των μελών της Δ.Ε. γίνεται 
μυστική ψηφοφορία δια ψηφοδελτίων. 

5. Τα αναπληρωματικά μέλη αναλαμβάνουν καθήκοντα 
προς αναπλήρωσιν τυχόν κωλυομένων τακτικών μελών 
ή λόγω παραιτήσεως ή της καθ' οιονδήποτε τρόπον 
αποχωρήσεως τακτικών μελών. 

Άρθρον 8 

1. Μέλος της Διοικούσης Επιτροπής δύναται να προτα- 
θή και να διορισθή εφ’ όσον έχει συμπληρώσει το εικο¬ 
στόν τέταρτον έτος της ηλικίας του και είναι ποντιακής 
καταγωγής, Έλλην πολίτης και Χριστιανός Ορθόδοξος 
και ο οποίος διακρίνεται δια το φιλοκοινωνικόν και 
φιλοθρησκευτικόν πνεύμα του δια την φιλοποντιακήν 
δράσιν του και δια την έμπρακτον συμπαράστασίν του 
προς το συντελούμενον έργον του I. Προσκυνήματος 
της Παναγίας Σουμελά. 

2. Δεν δύναται να διορισθή μέλος της Δ.Ε. του Ιερού 
Προσκυνήματος, άτομον το οποίον ευρίσκεται εις δι¬ 
καστικήν διαμάχην μετά του Προσκυνήματος, επίσης 
δεν δύναται να διορισθεί μέλος της Δ.Ε. όποιος έχει 
καταδικασθεί δια κακουργηματικήν πράξιν ή όστις αντι- 
τίθεται εις τους σκοπούς και την λειτουργίαν του Ιερού 
Προσκυνήματος, όπως ορίζονται δια του παρόντος. 

3. Μέλος της Δ.Ε. απουσιάζον αδικαιολογήτους επί 
τρεις (3) συνεχείς συνεδριάσεις μετά τον διορισμόν του, 
εκπίπτει του αξιώματος του μέλους κατόπιν αποφάσεως 
της Δ.Ε. 

Άρθρον 9 

1. Η Δ.Ε. διοικεί το ως άνω ΝΠΔΔ και διαχειρίζεται 
την περιουσίαν αυτού προς εκπλήρωσιν των σκοπών, 
οι οποίοι καθορίζονται δια του άρθρου 3 του παρόντος. 


Ειδικότερον η Δ.Ε. εις το πλαίσιον των αρμοδιοτήτων 
της προβαίνει εις τας ακόλουθους ενεργείας και εις την 
λήψιν των ενδεικνυομένων μέτρων και αποφάσεων: 

α) Η Δ.Ε. εισηγείται προς τον Σεβ. Μητροπολίτην Βέ¬ 
ροιας και Ναούσης δια την πλήρωσιν των κενών θέσεων 
των κληρικών του I. Προσκυνήματος, προτείνουσα και 
τα κατάλληλα πρόσωπα προς διορισμόν. 

β) Η Δ.Ε. εισηγείται προς τον εν λόγω Σεβ. Μητρο¬ 
πολίτην προς διορισμόν εκκλησιαστικήν επιτροπήν δια 
τας ανάγκας και την κανονικήν λειτουργίαν του I. Ναού. 
Η εκκλησιαστική επιτροπή ουδεμίαν διαχειριστικήν αρ¬ 
μοδιότητα έχει, τα δε πάσης φύσεως έσοδα του I. Ναού 
παραδίδονται εις τον ταμίαν της Δ.Ε. και εγγράφονται 
εις τα διαχειριστικά βιβλία του εν λόγω I. Προσκυνήμα¬ 
τος. Η καταμέτρησις των παγκαρίων διενεργείται υπό 
επιτροπής αποτελουμένης υπό του Ταμίου του Ιερού 
Προσκυνήματος, του μέλους της Δ.Ε.- εκπροσώπου της 
I. Μητροπόλεως Βέροιας και Ναούσης, ενός εκπροσώ¬ 
που της αστυνομίας, ενός Ιερέως του I. Ναού, εκ της 
εκκλησιαστικής επιτροπής και ενός εκπροσώπου των 
εργαζομένων εις το I. Προσκύνημα. 

2. Η Δ.Ε. αποφασίζει δια τον τρόπον και το είδος της 
επενδύσεως ή της τοποθετήσεως των κεφαλαίων και 
προσόδων του I. Προσκυνήματος και των τιμαλφών ως 
και δια την αγοράν ή πώλησιν ή υποθήκευσιν ακινήτων, 
τα οποία προέρχονται εκ δωρεών, κληρονομιών, κλη¬ 
ροδοσιών ή καθολικού καταπιστεύματος. 

3. Η Δ.Ε. αποδέχεται εξ ονόματος του Ιερού Προ¬ 
σκυνήματος πάσαν δωρεάν, κληρονομιάν η κληροδο¬ 
σίαν ή καθολικόν καταπίστευμα, το προερχόμενον εκ 
διαφόρων δωρητών. Συντάσσει κτηματολόγιον του I. 
Προσκυνήματος, αντίγραφον του οποίου υποβάλλει εις 
την Ιερόν Μητρόπολιν Βέροιας και Ναούσης. 

4. Η Δ.Ε. δύναται να ανακηρύσση με απόφασίν της 
Ευεργέτας ή Δωρητάς του I. Προσκυνήματος κατά την 
κρίσιν της, ως και επίτιμα και αρωγά μέλη, απονέμων 
τα ανάλογα διάσημα. 

5. Η Δ.Ε. αποφασίζει και ενεργεί δια λογαριασμόν του 
I. Προσκυνήματος τας απαραιτήτους κατά την κρίσιν της 
εκάστην φοράν προμήθειας δια τας ανάγκας των Ιερών 
Ναών προς συντήρησιν της περιουσίας του εν λόγω 
I. Προσκυνήματος, δια τας ανάγκας του προσωπικού 
του εν γένει ή των διερχομένων προσκυνητών ή όσων 
διαμένουν προσωρινώς εις τούτο. Αποφασίζει περί του 
τρόπου διαθέσεως πάντων των πόρων συμφώνως πά¬ 
ντοτε προς τας διατάξεις του παρόντος, εν συνδυασμώ 
εκάστην φοράν προς τας οιασδήποτε εμφανιζομένας 
ανάγκας και επιδιώξεις κατά την λειτουργίαν του I. Προ¬ 
σκυνήματος, έστω και αν δεν προβλέπονται σχετικώς 
εις το παρόν. Κατά τον αυτόν τρόπον αποφασίζει και 
δια την εκτέλεσιν οποιουδήποτε έργου. 

6. Η Δ.Ε. αποφασίζει περί του τρόπου διαθέσεως των 
πάσης φύσεως πόρων προς συντήρησιν του όλου κτιρι- 
ακού συγκροτήματος του προσκυνήματος, των ξενώνων, 
των δρόμων, του πρασίνου, δια την καθαριότητα, τας 
δεξιώσεις, την φιλοξενίαν επισήμων και μη, επισκεπτών, 
δωρητών, εθελοντών, δια την οργάνωσιν της πανηγύ- 
ρεως, και άλλων εκδηλώσεων δια την διατήρησιν και 
προαγωγήν της Βυζαντινής μουσικής, δια την εκτέλεσιν 
κοινωφελών έργων, δια την συμπαράστασίν κοινωφε¬ 
λών Ιδρυμάτων ή Σχολών ή Κατασκηνώσεων ή άλλων 
νομικών προσώπων ή αδελφών Ποντιακών Σωματείων, 
Οργανώσεων και Ομοσπονδιών, δια την συμπαράστασίν 

και οικονομικήν βοήθειαν οικογενειών, σπουδαστών και 
του προσωπικού, ως και δια την χορήγησιν υποτροφιών. 
Επίσης η Δ.Ε. αποφασίζει δια τον τρόπον και την διάθε- 
σιν των πόσης φύσεως πόρων αυτής προς υλοποίησιν 
των σκοπών του άρθρου 3 του παρόντος, ως και δια 
οιονδήποτε άλλον συναφή σκοπόν προς ενίσχυσιν του 
έργου του Προσκυνήματος. 

7. Η Δ.Ε. προβαίνει εις τας απαιτουμένας μελετάς και 
λαμβάνει μέτρα δια την αρτίαν εκπλήρωσιν των σκο¬ 
πών του εν λόγω I. Προσκυνήματος, ως επίσης δια την 
αύξησιν των πόρων κα της περιουσίας αυτού, ασκούσα 
κατά πλήρη αρμοδιότητα πάσαν προς τούτο εξουσίαν, 
με βάσιν πάντοτε όσα περιγράφονται και ορίζονται δια 
του παρόντος άρθρου. 

8. Εις ειδικός περιπτώσεις δύναται η Δ.Ε. να διορίζη και 
ειδικός εκάστοτε επίτροπός ορίζουσα εγγράφως τον 
κύκλον των αρμοδιοτήτων των και τον τρόπον λειτουρ¬ 
γίας των, ως και να προσλαμβάνη ειδικούς συμβούλους, 
μετακλητούς υπαλλήλους και ειδικούς συνεργάτας. 

9. Ο Σεβασμιώτατος Μητροπολίτης Βέροιας και Ναού- 
σης ή ο Πρόεδρος του Σωματείου «Παναγία Σουμελά» 
ως μέλη της Διοικούσης Επιτροπής εκπροσωπούν το 
ως άνω ΝΠΔΔ ενώπιον πάσης αρχής, ως και ενώπιον 
παντός νομικού ή φυσικού προσώπου. 

10. Η Δ.Ε. καταρτίζει τον ετήσιον προϋπολογισμόν 
εντός του μηνός Νοεμβρίου εκάστου έτους και υποβά¬ 
λει τούτον προς έγκρισιν δια της Ιερός Μητροπόλεως 
προς την Διαρκή Ιερόν Σύνοδον. Εντός τριών μηνών 
από της λήξεως του οικονομικού έτους καταρτίζεται και 
υποβάλλεται ο απολογισμός του προηγουμένου έτους 
δια της Μητροπόλεως εις την Διαρκήν Ιερά Σύνοδο προς 
έγκρισιν. Επί του προϋπολογισμού και απολογισμού το 
Μητροπολιτικόν Συμβούλιον δικαιούται να διατυπώση 
παρατηρήσεις. 

11. Οι πόροι του εν λόγω Ιερού Προσκυνήματος κατατί¬ 
θενται σε οποιονδήποτε υπό του νόμου αναγνωρισμένην 
Τράπεζαν. Η Δ.Ε. δια αποφάσεως αυτής καθορίζει εν 
ποσόν, το οποίον κρατεί ο Ταμίας δια τας αμέσους 
ανάγκας υπό μορφήν παγίας προκαταβολής. 

12. Η Δ.Ε. δί εσωτερικού κανονισμού, τον οποίον θα 
καταρτίζη δί αποφάσεώς της δύναται να καθορίση και 
εξειδικεύση θέματα όσον αφορά την διαχείρισιν του 
υλικού, την απογραφήν, τον τρόπον εισπράξεως και 
τον τρόπον πληρωμής και πάσαν λεπτομέρειαν όσον 
αφορά εις την διοίκησιν και λειτουργίαν του παρόντος 

I. Προσκυνήματος. 

13. Η Δ.Ε. αποφασίζει δια παν θέμα προκύπτον και 
αφορών εις το άνω I. Προσκύνημα, έστω και αν δεν 
προβλέπεται σχετικώς δια του παρόντος Κανονισμού. 

Άρθρον 10 

1. Παρά τη Δ.Ε. του ως άνω Εκκλησιαστικού Προσκυνή¬ 
ματος συνιστάται Εκτελεστική Γραμματεία. Ο Σεβασμιώ¬ 
τατος Μητροπολίτης Βέροιας και Ναούσης, ο Πρόεδρος 
του Σωματείου «Παναγία Σουμελά» και ο Ειδικός Γραμμα- 
τεύς απαρτίζουν την Εκτελεστικήν Γ ραμματεία της Δ.Ε. 

2. Ο Σεβασμιώτατος Μητροπολίτης μετά του Προέ¬ 
δρου του Σωματείου «Παναγία Σουμελά» ως μέλη της 
Εκτελεστικής Γραμματείας: 

α) καταρτίζουν την ημερησίαν διάταξιν των συνεδριά¬ 
σεων της Δ.Ε. κατόπιν εισηγήσεως του Ειδικού Γραμμα- 
τέως και συγκαλούν την Δ.Ε. εκτάκτως, εφ’ όσον υπάρχη 
ανάγκη, συμφώνως προς τα ανωτέρω. 


β) φροντίζουν δια την εκτέλεσιν των αποφάσεων της 
Δ.Ε. 

γ) υπογράφουν μετά του Ειδικού Γραμματέως τα 
εντάλματα πληρωμών, ως και παν έτερον σχετικόν έγ¬ 
γραφον, το οποίον αφορά εις την διαχείρισιν και την 
εν γένει δραστηριότητα του Προσκυνήματος. 

δ) αποφασίζουν δια επείγοντα θέματα και δια αντι¬ 
στοίχους δαπάνας και φέρουν το θέμα εις την αμέσως 
επόμενην συνεδρίασιν της Δ.Ε. Εάν η Δ.Ε. δεν συμφωνεί 
με την ληφθείσαν απόφασιν, το θέμα παραπέμπεται 
προς την Διαρκή Ιεράν Σύνοδον, η οποία και αποφαί- 
νεται οριστικώς. 

Αρθρον 11 

1. Τα ειδικότερα καθήκοντα του Ειδικού Γραμματέα 
της Δ.Ε., του Ταμία, του Εφόρου Δημοσίων Σχέσεων και 
επικοινωνίας και του υπευθύνου Νεολαίας ορίζονται δί 
αποφάσεως της Δ.Ε. 

2. Ο Ειδικός Γραμματεύς επιβλέπει την σύνταξιν των 
πρακτικών των συνεδριάσεων της Δ.Ε. του I. Προσκυνή¬ 
ματος, ο δε Ταμίας τηρεί άπαντα τα κατά νόμον απαι- 
τούμενα βιβλία. 

3. Ο Ειδικός Γραμματεύς μετά του Ταμίου εισηγούνται 
προς την Δ.Ε. την διαχείρισιν και αξιοποίησιν των τι¬ 
μαλφών και των λοιπών αφιερωμάτων. Τα τιμαλφή είτε 
εκποιούνται υπό τριμελούς επιτροπής οριζομένης υπό 
της Δ.Ε. είτε, εφ’ όσον χαρακτηρισθούν ότι έχουν ιδιαι¬ 
τέραν σημασίαν ή καλλιτεχνικήν αξίαν, καταγράφονται 
και φυλάσσονται ή προβάλλονται αναλόγως. 

Άρθρον 12 

Το εν λόγω I. Προσκύνημα ως εκκλησιαστικόν νομικόν 
πρόσωπον δημοσίου δικαίου, θρησκευτικού και κοινω¬ 
φελούς σκοπού, μη επιχορηγούμενον υπό του κρατικού 
προϋπολογισμού, εξαιρείται των διατάξεων περί λο¬ 
γιστικού των ΝΠΔΔ (ν.δ. 496/1974) κατά το άρθρον 57 
του Ν. 1591/1986 (Α' 50). Το ως άνω ΝΠΔΔ απολαύει των 
ευεργετημάτων, ατελειών, διευκολύνσεων, απαλλαγών 
που ισχύουν κάθε φορά δια τους Οργανισμούς Τοπικής 
Αυτοδιοικήσεως και τα ΝΠΔΔ. 

Αρθρον13 

Α) Αι θέσεις διακονίας, υπηρεσίας και εργασίας εις 
το I. Προσκύνημα είναι: 

1. Μία (1) θέσις Ηγουμένου. 

2. Δύο (2) θέσεις Ιερέων. 

3. Μία (1) θέσις Ιεροδιακόνου. 

Β) Προσωπικό με σύμβασιν: 

1 Μία (1) θέσις Διευθυντού. 

2 Τ ρεις (3) θέσεις υπαλλήλων Γ ραφείου - Γ ραμματείας - 
Λογιστηρίου. 

3 Τρεις (3) θέσεις Ιεροψαλτών. 

4 Τ ρεις (3) θέσεις εργατοτεχνιτών. 

5 Τρεις (3) θέσεις Νεοκόρων - καθαριστών του Ιερού 
Ναού. 

6 Τρεις (3) θέσεις καθαριστριών. 

7 Δύο (2) θέσεις φυλάκων. 

Γ) Το ως άνω ΝΠΔΔ δύναται να προσλαμβάνη προ¬ 
σωπικόν με σχέσιν εργασίας ιδιωτικού δικαίου προς 
κάλυψιν των εκτάκτων αναγκών κυρίως κατά την περί¬ 
οδον από 15 Απριλίου έως 15 Νοεμβρίου δί αποφάσεως 
της Δ.Ε. 

Δ) Δια του Εσωτερικού Κανονισμού λειτουργίας, τον 
οποίον θα αποφασίση η Δ.Ε., θα καθορισθούν ειδικότε- 
ρον αι αρμοδιότητες, τα καθήκοντα και αι πρόσθετοι 
αμοιβαί του προσωπικού, εις τα πλαίσια των αναγκών 
του I. Προσκυνήματος. Εις τους I. Ναούς του I. Προσκυνή¬ 
ματος δύναται να δημιουργηθή και να ύπαρξη με κοινήν 
απόφασιν της Δ.Ε. του I. Προσκυνήματος και της Ιερός 
Μητροπόλεως μικρά Συνοδεία έως πέντε (5) Ιερομόνα¬ 
χων. Η παρουσία αυτών εις το Προσκύνημα αναστέλ¬ 
λεται ή διακόπτεται εάν η Δ.Ε. του I. Προσκυνήματος 
αποφασίση αναλόγως δί επτά (7) ψήφων τουλάχιστον. 

Άρθρον 14 

1. Εις τους χώρους των υφισταμένων ξενώνων δεν 
επιτρέπεται η παραμονή προσκυνητών πέραν των επτά 
(7) ημερών, εκτός των κληρικών. 

2. Απαγορεύεται από οποιονδήποτε η πώλησις πάσης 
φύσεως αντικείμενων με παραστάσεις, εικόνας και το¬ 
πίων της «Παναγίας Σουμελά» ή με ένδειξιν «Παναγία 
Σουμελά», ή με ένδειξιν «Σουμελιώτισα», άνευ αδείας 
της Δ.Ε. του ως άνω ΝΠΔΔ. 

3. Απαγορεύεται ο ενταφιασμός εις τον χώρον του 
Προσκυνήματος οιουδήποτε, πλην των ευεργετών, με¬ 
γάλων δωρητών ή μελών της Δ.Ε. οι οποίοι προσέφεραν 
σοβαρός υπηρεσίας. 

4. Απαγορεύεται η μετακίνησις και η έξοδος των κει¬ 
μηλίων της Σεπτής Εικόνος του Σταυρού και του Ευ¬ 
αγγελίου εκ του Κουβουκλίου Φυλάξεως αυτών άνευ 
αποφάσεως της Δ.Ε. 

5. Απαγορεύεται η μετακίνησις και η έξοδος εκ του 
Προσκυνήματος των ανωτέρω κειμηλίων άνευ κοινής 
αποφάσεως της Δ.Ε. του I. Προσκυνήματος και της Ιεράς 
Μητροπόλεως Βέροιας και Ναούσης. 


Αρθρον 15 

Η θητεία του παρόντος Διοικητικού Συμβουλίου του 
«Πανελληνίου Ιερού Ιδρύματος «Ιερά Μονή της Παναγίας 
Σουμελά» θεωρείται ότι έληξε με την δημοσίευσιν του 
παρόντος, εξακολουθεί όμως εκτελούν τα καθήκοντα 
αυτού έως του διορισμού της νέας Δ.Ε. υπό της Διαρ¬ 
κούς Ιεράς Συνόδου της Εκκλησίας της Ελλάδος. 

Άρθρον16 

Ισχύς του Κανονισμού 

1. Η ισχύς του παρόντος Κανονισμού άρχεται από 
της δημοσιεύσεως αυτού δια της Εφημερίδος της Κυ- 
βερνήσεως και το επίσημον Δελτίον «ΕΚΚΛΗΣΙΑ» της 
Εκκλησίας της Ελλάδος. 

2. Η Κανονιστική Διάταξις 47/1973 παύει να ισχύη, καθ’ 
ο μέρος είναι αντίθετος προς τον παρόντα Κανονι¬ 
σμόν ή ρυθμίζει άλλως ζητήματα ρυθμιζόμενα δια του 
παρόντος. 

Αρθρον 17 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος της Εκκλησίας της Ελλάδος 
ή του Κρατικού Προϋπολογισμού ή του Εκκλησιαστικού 
Προσκυνήματος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 2010 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. | 

ΘΕΣΣΑΛΟΝΙΚΗ - Βασ. Ολγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υορφη: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

Ί10 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οοΙ-γοπί από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟΠΊ/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίηΙθΓΠθΙ: ΤιΙΙρΥ/νννννν.Θΐ.ηι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιοτρίου 34, Τ.Κ. 104 32 Αθήνα). 

β Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιοτρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.ρΐ') 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

